

 REPUBLIKA HRVATSKA

 VARAŽDINSKA ŽUPANIJA

 OPĆINA VINICA

Povjerenstvo za provedbu postupaka

 jednostavne nabave

KLASA: 406-03/24-01/02

URBROJ: 2186-11-24-2

Vinica, 16. svibnja 2024. godine

**POZIV NA DOSTAVU PONUDA**

**Vrsta postupka nabave: Postupak jednostavne nabave**

**PREDMET NABAVE: NABAVA IGRALA I OPREME ZA DJEČJI VRTIĆ VINICA**

**Evidencijski broj nabave: JeN-51/24**

Naručitelj OPĆINA VINICA, Marčan, Vinička 5, 42207 Vinica, OIB: 19913793314, pokrenuo je postupak jednostavne nabave **NABAVA IGRALA I OPREME ZA DJEČJI VRTIĆ VINICA**, a za koji sukladno članku 15. Zakona o javnoj nabavi (N.N. 120/16,114/22) nije obvezan provesti jedan od postupaka Zakona o javnoj nabavi obzirom da je procijenjena vrijednost predmeta nabave (bez PDV-a) manja od 26.540,00 € te se nabava predmeta smatra jednostavnom nabavom.

Na temelju članka 9. Pravilnika o provedbi postupaka jednostavne nabave pozivamo zainteresirane gospodarske subjekte na dostavu ponude sukladno slijedećim uvjetima i zahtjevima:

1. **NAZIV JAVNOG NARUČITELJA:**

Općina Vinica, Marčan, Vinička 5, 42207 Vinica
OIB: 19913793314

Tel: 042/722-233

Internetska adresa: <https://vinica.hr/>
Adresa elektroničke pošte: opcina.vinica@vinica.tcloud.hr

1. **OPIS PREDMETA NABAVE:**

**2.1. Predmet nabave:**

Predmet nabave su nabava i ugradnja igrala te opreme za Dječji vrtić Vinica koja se nabavljaju u okviru projekta poboljšanje materijalnih uvjeta u dječjim vrtićima u 2024. godini koji sufinancira Središnji državni ured za demografiju i mlade.

**CPV** – 37535200 (Oprema za dječja igrališta)

Detaljan opis i tehničke specifikacije predmeta nabave te vrsta, kvaliteta i količina predmeta nabave definirani su tokom 7.1. Poziva na dostavu ponuda te Troškovnikom (PRILOG II) koji čini sastavni dio ovog Poziva za dostavu ponuda.

**2.2. Količina predmeta nabave:**

Opseg i količina predmeta nabave opisani su u Troškovniku koji je u prilogu ovog poziva (PRILOG II). Ponuditelj ne smije mijenjati količine ili opise predmeta nabave u Troškovniku te ni na bilo koji način mijenjati sadržaj Troškovnika. Ponuda mora u potpunosti zadovoljiti sve tražene uvjete iz opisa predmeta nabave u Troškovniku. Jedinične cijene svake stavke i ukupna cijena u Troškovniku moraju biti zaokružene na dvije decimale, sve stavke troškovnika moraju biti ispunjene. Ukoliko ponuditelj propusti ponuditi neku stavku u troškovniku njegova ponuda bit će odbijena. Prilikom ispunjavanja Troškovnika ponuditelj cijenu stavke izračunava množenjem jedinične cijene i količine, ukupna cijena upisuje se u eurima, bez PDV-a, a iznos PDV-a i cijena ponude s PDV-om iskazuju se zasebno.

**2.3. Procijenjena vrijednost nabave:** 26.500,00 € bez PDV-a

**2.4. Evidencijski broj nabave:** JeN-51/24

**3. UVJETI NABAVE:**

**3.1.Način izvršenja:**

S Ponuditeljem čija ponuda bude odabrana sklopit će se ugovor o nabavi robe, u skladu s uvjetima iz ovog poziva na dostavu ponuda i odabranom ponudom. Planirani rok početka izvršenja ugovora je odmah po potpisivanju ugovora.

**3.2.Rok izvršenja ugovora:** 90 dana od dana sklapanja Ugovora.

**3.3. Kriterij za odabir ponude:**

Kriterij za odabir ponude je ekonomski najpovoljnija ponuda. Naručitelj će između prihvatljivih ponuda sposobnih ponuditelja odabrati ekonomski najpovoljniju ponudu na temelju slijedećih kriterija:

|  |  |  |
| --- | --- | --- |
| **Redni broj** | **Kriterij** | **Broj bodova** |
| 1. | Cijena ponude (CP) | 80 bodova |
| 2.  | Jamstvo za otklanjanje nedostataka u jamstvenom roku (J) | 20 bodova  |
|  | **Maksimalni broj bodova** | **100 bodova** |

**Formula za obračun:**

**P = CP + JI**

* CP - cijena
* J - jamstvo za otklanjanje nedostataka u jamstvenom roku

### **3.3.1. Cijena ponude**

### Naručitelj kao kriterij određuje cijenu ponude. Maksimalan broj bodova koji Ponuditelj može dobiti je 80. Ponuditelj koji dostavi ponudu s najnižom cijenom dobiti će maksimalan broj bodova (80). Ovisno o najnižoj cijeni ponude, ostale ponude će dobiti manji broj bodova, koji odgovara relativnom odstupanju njihovih ponuđenih vrijednosti od ponuđene vrijednosti ponude s najnižom cijenom, što će se računati prema slijedećoj formuli:

**Cijena CP = CPmin / CPx\*80;**

CP – broj bodova koje je ponuda dobila;

CPmin – najniža cijena ponuđena u postupku javne nabave;

CPx – cijena ponude koja je predmet ocjene (x – odgovara broju ponude);

80 (osamdeset) – max broj bodova za najnižu cijenu ponuđenu u postupku javne nabave.

### **3.3.2. Jamstvo za otklanjanje nedostataka u jamstvenom roku**

### Jamstvo za otklanjanje nedostataka u jamstvenom roku iznosi minimalno 24 mjeseca. Ponuda u kojoj je iskazano najduže trajanje jamstva dobiva 20 bodova, a ostale ponude će dobiti manje bodova prema sljedećoj formuli:

**Trajanje jamstva(J) = Jx / Jmax\*20;**

J– broj bodova koje je ponuda dobila za ponuđeno jamstvo za otklanjanje nedostataka u jamstvenom roku;

Jx – trajanje jamstva promatrane ponude;

Jmax – najduži ponuđeni jamstveni rok u postupku javne nabave;

20 (dvadeset) – max broj bodova za najduže trajanje jamstva.

Trajanje jamstva moguće je iskazivati isključivo cijelim brojem (ne decimalnim) u mjesecima, a dostavlja se u obliku izjave ponuditelja o jamstvu za otklanjanje nedostataka u jamstvenom roku(PRILOG V.)te čini sastavni dio ponude.

**3.3.3. Određivanje najpovoljnijeg ponuditelja prema navedenim kriterijima za odabir ekonomski najpovoljnije ponuda:**

Nakon što se za svakog ponuditelja utvrdi bodovna vrijednost prema pojedinim kriterijima, zbrojit će se svi bodovi dodijeljeni po svakom od kriterija kako bi se dobio ukupan broj bodova za svakog pojedinog ponuditelja.

Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima. U slučaju da dvije ili više ponuda ostvare jednak broj bodova, odabrati će se ponuda koja je zaprimljena ranije.

**3.4. Mjesto i način izvršenja:**

Dječji Vrtić Vinica, Marčan , Josipa Dumbovića 3, 42207 Vinica. Nabava robe smatra se izvršenom po dostavi i ugradnji svih stavki, a koje se nalaze u Troškovniku (PRILOG II)

1. **RAZLOZI ISKLJUČENJA PONUDITELJA:**

Ponuditelj mora dokazati da ne postoje razlozi isključenja iz postupka nabave sukladno navedenim odredbama.

**4.1. Obvezni razlozi isključenja**

Javni naručitelj obvezan je iz postupka javne nabave isključiti ponuditelja :

**I.** Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđenog za:

**a) sudjelovanje u zločinačkoj organizaciji, na temelju**

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
- članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**b) korupciju, na temelju**

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
- članka 294. a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338 (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**c) prijevaru, na temelju**

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
- članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
- članka 169. (terorizam), članka 169.a (javno poticanje na terorizam) i članka 169. (novačenje i obuka za terorizam) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**e) pranje novca ili financiranje terorizma, na temelju**

- članka 98. (financiranje terorizma) i članka 265. (pranje novca) Kaznenog zakona
- članka 279. (pranje novca) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**f) dječji rad ili druge oblike trgovanja ljudima, na temelju**

- članka 106. (trgovanje ljudima) Kaznenog zakona
- članka 175. (trgovanje ljudima i ropstvo) iz Kaznenog zakona („Narodne novine“ br. 110/97, 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 77/11. i 143/12.)

**II.** Gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke I. podtočaka od a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja gore navedenih okolnosti gospodarski subjekt dostavlja Izjavu (PRILOG III). Izjavu daje osoba ovlaštena po zakonu za zastupanje gospodarskog subjekta. Izjava ne smije biti starija od 3 mjeseca računajući od dana početka postupka nabave.

**4.1.1.** Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza.

**Kao dokaz ponuditelj dostavlja potvrdu Porezne uprave o stanju duga koja ne smije biti starija od 30 dana računajući od dana početka postupka jednostavne nabave.**

**4.2. KRITERIJI ZA ODABIR GOSPODARSKOG SUBJEKTA**

U postupku jednostavne nabave ponuditelji moraju dokazati sposobnost za obavljanje djelatnosti.

**4.2.1. Uvjeti za obavljanje profesionalne djelatnosti:**

Gospodarski subjekt mora biti upisan u sudski, obrtni, strukovni ili drugi odgovarajući registar u državi poslovnog nastana.

**Kao dokaz potrebno je kao prilog ponudi dostaviti Izvadak iz sudskog, obrtnog ili drugog odgovarajućeg registra države sjedišta gospodarskog subjekta. Izvod ne smije biti stariji od tri mjeseca računajući od dana slanja poziva na dostavu ponude.**

**5. ODREDBE O PONUDI:**

Ponuda se dostavlja na priloženom Ponudbenom listu koji mora biti potpisan i ovjeren od strane Ponuditelja, zajedno sa popunjenim i potpisanim Troškovnikom, sa priloženim traženim dokazima sposobnosti, izjavama te dokazima o tehničkim specifikacijama proizvoda (točka 7.1. ovog poziva).

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Sastavni dijelovi ponude:

a) Ponudbeni list – pravilno ispunjen i potpisan od strane ponuditelja (PRILOG I)

b) Troškovnik – pravilno ispunjen i potpisan od strane ponuditelja (PRILOG II)

c) Uvjeti i dokazi sposobnosti iz točke 4. ovog poziva

d) Katalog, tehnički list (točka 7.1. ovog poziva)

e) Ostalo (popunjene, potpisane i ovjerene tražene izjave)

Ponuda se piše neizbrisivom tintom ili pisačem te mora biti uvezena tako da se onemogući naknadno vađenje ili umetanje listova, a stranice se označavaju na način da je vidljiv redni broj stranice i ukupan broj stranica ponude. Ponuda se izrađuje na hrvatskom jeziku i latiničnom pismu.

**6. NAČIN DOSTAVLJANJA PONUDE**

**6.1. Rok za dostavu ponude:**

Ponude se dostavljaju najkasnije do 22. svibnja 2024. godine do 08:00 sati, bez obzira na način dostave.

**6.2. Način dostave ponude:**

Ponuda se predaje neposredno na urudžbeni zapisnik naručitelja ili dostavlja preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINA VINICA**

 **Marčan, Vinička 5, 42207 Vinica**

s naznakom:

**PONUDA ZA NABAVU**

**NABAVA IGRALA I OPREME ZA DJEČJI VRTIĆ VINICA**

**N E O T V A R A T I**

a na poleđini: naziv i adresa ponuditelja. Ponuda se može dostaviti i u elektronskom obliku na e-mail: opcina.vinica@vinica.tcloud.hr . U slučaju dostave elektronskom poštom, troškovnik, izjave i dokazi iz točke 4. moraju biti skenirani.

**6.3. Otvaranje ponuda:**

Otvaranje ponuda provode predstavnici naručitelja i nije javno. Ponuda pristigla nakon isteka roka za dostavu ponuda neće se otvarati te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda sastaviti zapisnik o otvaranju, pregledu i ocjeni ponuda.

**7. BITNI UVJETI ZA IZVRŠENJE UGOVORA O NABAVI**

Odabrani ponuditelj u obvezi je izvršiti predmet nabave sukladno roku, kvaliteti, uvjetima i pojedinačnim cijenama navedenim u ponudi te troškovniku.

**7.1. Uvjeti koje ponuditelj mora ispuniti prije sklapanja ugovora**

Ponuditelj je obvezan u svojoj ponudi priložiti katalog, tehnički list sa fotografijama i tehničkim specifikacijama proizvoda ili jednakovrijednu drugu tehničku dokumentaciju proizvođača kojima se nedvojbeno dokazuje, a iz koje Naručitelj može prepoznati da ponuđeni predmet nabave odgovara tehničkim specifikacijama navedenim u Troškovniku (PRILOG II).

Ako ponuditelj u svojoj ponudi ne dostavi traženi katalog odnosno tehnički list sa fotografijama i opisima proizvoda, certifikate ili jednakovrijednu drugu tehničku dokumentaciju proizvođača, naručitelj će odbiti njegovu ponudu.

**7.2. Jamstva**

**7.2.1. Jamstvo za uredno ispunjenje ugovora**

Odabrani ponuditelj će u roku od deset dana od dana potpisivanja ugovora dostaviti Naručitelju jamstvo za uredno izvršenje ugovora u obliku bjanko zadužnice ili novčani polog na iznos od 10% ukupne vrijednosti ugovora o nabavi (bez PDV-a).

**Potrebno je ispuniti Izjavu o dostavi jamstva za uredno ispunjenje Ugovora (PRILOG IV).**

Naručitelj će vratiti ponuditelju jamstvo u roku 10 (deset) dana od dana dostave jamstva za otklanjanje nedostataka u jamstvenom roku, a presliku jamstva će pohraniti.

**7.2.2. Jamstvo za otklanjanje nedostataka u jamstvenom roku**

Odabrani ponuditelj je obvezan u roku od deset dana od dana uspješno obavljene primopredaje cjelokupnog predmeta nabave, Naručitelju dostaviti jamstvo za otklanjanje nedostataka u jamstvenom roku za isporučenu opremu, u obliku bjanko zadužnice ili novčani polog na iznos od 10% ukupne vrijednosti ugovora o nabavi (bez PDV-a) s rokom važenja kako je navedeno u dostavljenoj izjavi o jamstvu za otklanjanje nedostataka u jamstvenom roku (PRILOG V).

**Potrebno je ispuniti Izjavu o jamstvu za otklanjanje nedostataka u jamstvenom roku (PRILOG V).**

Naručitelj će vratiti ponuditelju jamstvo u roku 10 (deset) dana od dana prestanka jamstva za otklanjanje nedostataka u jamstvenom roku, a presliku jamstva će pohraniti.

**8. OSTALO**

**8.1. Osoba zadužena za kontakt:**

Dora Balent Turčin, tel. 042/722 233, e mail: dora.balent-turcin@vinica.hr

**8.2. Obavijest o rezultatima nabave:**

Naručitelj neće prihvatiti ponudu koja ne ispunjava uvjete i zahtjeve vezane uz cjelokupni predmet nabave iz ovog Poziva i zadržava pravo odbiti sve ponude i poništiti postupak ukoliko niti jedna ponuda ne odgovara svrsi nabave ili ako prelazi osigurana sredstva, odnosno u drugim opravdanim slučajevima prema odluci Naručitelja.

Na osnovu rezultata pregleda i ocjene ponuda od strane ovlaštenih predstavnika, naručitelj će odabrati najpovoljniju ponudu najkasnije u roku od 30 dana od dana isteka roka za dostavu ponuda. Pisanu obavijest o rezultatima nabave Naručitelj dostavlja svim ponuditeljima na dokaziv način.

Protiv odluke o odabiru ili odluke o poništenju nije moguće izjaviti žalbu.

Na ovaj postupak ne primjenjuju se odredbe Zakona o javnoj nabavi. Naručitelj zadržava pravo poništiti ovaj postupak nabave u bilo kojem trenutku odnosno ne odabrati niti jednu ponudu, a sve bez ikakvih obveza ili naknada bilo koje vrste Ponuditeljima.

Naručitelj

Općina Vinica

Prilozi:

1. Ponudbeni list (PRILOG I)

2. Troškovnik (PRILOG II)
3. Izjava o nekažnjavanju (PRILOG III)
4. Izjava ponuditelja o dostavi jamstva za uredno ispunjenje Ugovora (PRILOG IV)

5. Izjava o jamstvu za otklanjanje nedostataka u jamstvenom roku (PRILOG V)